
Parlamentul României

Camera Deputaţilor

Comisia pentru muncă şi protecţie socială
	Bucureşti,
	10 iunie 2020

	Nr.
	4c-9/878


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra propunerii legislative pentru modificarea şi completarea Anexei nr.VI a Legii-cadru nr. 153/2017 din 28 iunie 2017 privind salarizarea personalului plătit din fonduri publice, trimisă Comisiei pentru muncă şi protecţie socială, în procedură obişnuită, cu adresa nr. Plx 650/2018 din 29 octombrie 2018, pentru dezbatere şi examinare în fond.
PREŞEDINTE,
ADRIAN SOLOMON
[image: image2.jpg]



Parlamentul României

Camera Deputaţilor

Comisia pentru muncă şi protecţie socială
	Bucureşti,
	10 iunie 2020

	Nr.
	4c-9/878


R A P O R T

asupra propunerii legislative pentru modificarea şi completarea Anexei nr.VI a Legii-cadru nr. 153/2017 din 28 iunie 2017 privind salarizarea personalului plătit din fonduri publice
În temeiul art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. Plx 650/2019 din 29 octombrie 2019, cu dezbaterea pe fond, în procedură obişnuită, a  propunerii legislative pentru modificarea şi completarea Anexei nr.VI a Legii-cadru nr. 153/2017 din 28 iunie 2017 privind salarizarea personalului plătit din fonduri publice.
Propunerea legislativă are ca obiect de reglementare completarea Anexei nr.VI la Legea-cadru nr.153/2017, în sensul acordării unei majorări salariale de până la 25% personalului „care ocupă o funcţie cu acces la informaţii clasificate secret de stat” din familia ocupaţională de funcţii bugetare apărare, ordine publică şi securitate naţională.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.788/03.08.2018)

· avizul negativ al Consiliului Economic şi Social (nr.3891/17.07.2018)
· avizul favorabil al Comisiei pentru apărare, ordine publică şi siguranţă naţională (nr.4c-15/746/13.11.2018)
· avizul negativ al Comisiei pentru drepturile omului, culte şi problemele minorităţilor naţionale 
(nr.4c-6/576/14.11.2018)

· avizul negativ al Comisiei pentru buget, finanţe şi bănci (nr.4c-2/824/18.12.2018)

· avizul negativ al Comisiei juridice, de disciplină şi imunităţi (nr.4c-13/1006/05.03.2019)

· avizul favorabil al Comisiei pentru egalitatea de şanse pentru femei şi bărbaţi (nr.593/04.12.2019)

· punctele de vedere ale Guvernului (nr.1079/04.09.2018 şi nr.2637/22.04.2020).

La dezbaterile care au avut loc în şedinţa online a comisiei din 9 iunie 2020 a participat, în conformitate cu prevederile art.55 din Regulamentul Camerei Deputaţilor, republicat, dl Tudor Polak, Secretar de Stat în Ministerul Muncii şi Protecţiei Sociale.
La lucrările comisiei şi-au înregistrat prezenţa 24 de deputaţi, din totalul de 24 de membri ai comisiei.

Raportul comisiei a fost adoptat cu majoritate de voturi pentru (8 voturi împotrivă şi 2 abţineri).

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Propunerea legislativă a fost respinsă de Senat în şedinţa din 24 octombrie 2018.
Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor, adoptarea iniţiativei legislative cu amendamente, redate în anexa care face parte integrantă din prezentul raport. 



PREŞEDINTE,





SECRETAR,




Adrian Solomon





Violeta Răduţ

Întocmit,

Consilier parlamentar Lidia Vlădescu

ANEXA
AMENDAMENTE ADMISE

În urma dezbaterilor, Comisia propune adoptarea propunerii legislative cu următoarele amendamente:
	Nr. crt.
	Text

adoptat de Senat
	 Observaţii / amendamente 
	Motivare

	1. 
	Titlul legii

Lege

pentru modificarea şi completarea Anexei nr.VI a Legii-cadru nr. 153/2017 din 28 iunie 2017 privind salarizarea personalului plătit din fonduri publice


	Lege

pentru completarea Anexei nr.VI la Legea-cadru nr. 153/2017 privind salarizarea personalului plătit din fonduri publice
Autor: deputat Adrian Solomon


	Pentru respectarea normelor de tehnică legislativă.

	2. 
	Art.I - Anexa nr. VI din Legea-cadru nr. 153/2017 din 28 iunie 2017 privind salarizarea personalului plătit din fonduri publice, publicată în Monitorul Oficial nr. 492 din 28 iunie 2017, cu modificările şi completările ulterioare, se modifică şi se completează după cum urmează:

	Art.I – După articolul 15 din Anexa nr. VI la Legea-cadru nr.153/2017 privind salarizarea personalului plătit din fonduri publice, publicată în Monitorul Oficial nr. 492 din 28 iunie 2017, cu modificările şi completările ulterioare, se introduce un nou articol, articolul 151, cu următorul cuprins:
Autor: deputat Adrian Solomon


	Pentru respectarea normelor de tehnică legislativă.

	3. 
	1. La Anexa nr. VI, după art. 151 se introduce un nou articol, art. 151 cu următorul conţinut: 
”Art.151. - Personalul care ocupă o funcţie cu acces la informaţii clasificate secret de stat beneficiază de o majorare a salariului de bază/soldei de funcţie cu până la 25%, în condiţiile stabilite prin ordin al ordonatorului principal de credite.
	”Art.151. – (1) Personalul militar, poliţiştii, poliţiştii de penitenciare, precum şi personalul civil din sistemul de apărare, ordine publică şi securitate naţională care ocupă o funcţie cu acces la informaţii clasificate din clasa secret de stat beneficiază de un spor la salariul de bază/solda de funcţie de până la 25%, în condiţiile stabilite prin ordin al ordonatorului principal de credite.
(2) Categoriile de personal şi mărimea concretă a sporului prevăzut la alin.(1) se stabilesc în funcţie de locul de muncă şi certificatul/avizul de securitate deţinut, obţinut potrivit legii, precum şi de nivelul de secretizare al informaţiilor la care persoana are acces. 

(3) Sporul prevăzut la alin.(1) şi indemnizaţia prevăzută la art.18 nu se pot acorda cumulat aceleiaşi persoane.”

Autor: deputat Adrian Solomon
	Pentru claritatea textului şi evitarea confuziilor în aplicare, având în vedere că Anexa nr.VI se aplică doar personalului din sistemul de apărare, ordine publică şi securitate naţională.

Corelare cu prevederile art.18 şi evitarea acordării a două compensări pentru aceleaşi atribuţii specifice.

Corelare cu dispoziţiile Legii nr. 182/2002 privind protecţia informaţiilor clasificate, cu modificările şi completările ulterioare.

În cuprinsul legii-cadru nu se regăsesc prevederi privind acordarea unor majorări ale salariului de bază pentru personalul care gestionează documente şi informaţii clasificate, pentru nicio categorie de personal bugetar.

Legea prevede însă, numai pentru personalul care gestionează documente şi informaţii clasificate din cadrul Consiliului Concurenţei, al Oficiului Naţional de Prevenire şi Combatere a Spălării Banilor, al Agenţiei Naţionale pentru Integritate, al Oficiului Registrului Naţional al Informaţiilor Secrete de Stat şi al Curţii de Conturi, acordarea unui spor (15% - 25%) pentru gestionarea acestui tip de documente şi informaţii.

